kardosdrur/scandi-wiki huggingface dataset:
Safari (browser)

Safari er en webbrowser til Mac OS X (Macintosh styresystem) og Windows. (Den var tilgængelig for Windows 2007-2010, men bliver ikke mere opdateret).

Browseren blev frigivet på Apples Worldwide Developers Conference i San Francisco den 7. januar 2003 under versionsbetegnelsen 1.0pbv48 [0.80].

Safari er den mest anvendte browser på Mac.

Safaris layout-motor WebKit er baseret på layout-motoren fra Konqueror (KHTML).

Referencer

Eksterne henvisninger 
 Apple Safari

Software fra Apple Inc.
Internet-software til OS X
Internet-software til Windows
Raw food

Raw food er mad, som ikke er opvarmet over ca. 42 grader (nogle mener, at grænsen går ved 47 grader). Tanken bag er, at opvarmning ændrer den kemiske sammensætning af maden, og at dette nedsætter den næringsmæssige værdi og/ eller gør maden toksisk (giftig). Jo kraftigere opvarmning, des større ændring af maden. 

Det anføres blandt andet, at enzymer i råvarerne bliver "ødelagt", hvis de opvarmes til mere end 42 °C. "Hele" enzymer kan imidlertid ikke ikke optages i det menneskelige fordøjelsessystem, men skal nedbrydes til mindre bestanddele, hvilket mavesyre og fordøjelsesenzymer under alle omstændigheder gør i maven og tarmsystemet. Tilhængere af raw food risikerer at få alt for lidt livsvigtigt B12- og D-vitamin samt for lidt calcium, jod, selen og jern, ligesom en kost baseret på raw food-idealerne – hvor man blandt andet dropper kød, fisk, brød og mælk – indeholder alt for få vigtige fedtsyrer og proteiner, som er afgørende for vores muskler, hud og immunforsvar. 

Mange råkostentusiaster er samtidig veganere, mens nogle også spiser rå animalske produkter, f.eks. rå fisk eller rå æggeblommer. En person, som helt eller overvejende lever af råkost, kalder sig typisk råkostspiser eller raw fooder, en afledning af den amerikanske betegnelse raw foodist. Nogle betegner sig som råveganere. Men der er ikke noget officielt navn for det. Antallet af råkostspisere i Danmark er ret lavt, men der har tidligere været en meget aktiv råkostbevægelse i landet, blandt andet anført af lægen Kirstine Nolfi, hvis bøger er oversat til flere sprog. Flere af de nuværende råkostspisere er inspireret af de amerikanske og engelske råkostbevægelser og markante figurer som Dawid Wolfe, Frederic Patenaude, Douglas Graham eller Shazzie m.fl. 

Der er forskellige skoler inden for råkost. Nogle advarer mod for meget frugtsukker og lægger vægt på mange grøntsager, evt. suppleret med superfoods, der ofte indebærer kommercielle interesser. Nogle anbefaler en frugtbaseret diæt med lavt fedtindhold og bandlyser brug af ekstra husholdningssalt og stærke krydderier. Andre anbefaler raw food som en tommelfingerregel at bære in mente uden deciderede advarsler tilknyttet.

Noter 

Ernæring
Verdens travleste havn

Verdens travleste havn er en titel som både Rotterdam og Singapore tidligere hævdede at være i besiddelse af.

Rotterdam var størst målt i volumen på last mens Singapore var størst målt i vægt på last. Siden 2005 har Shanghai været den travleste havn både målt i volumen og vægt.

Kilder 

Havne
Rekorder
Takemusu Aiki Intercontinental

Takemusu Aiki Intercontinental (oprettet i 1992) er en international forening af aikido-udøvere.

Formålet er at bevare den aikidostil Morihei Ueshiba udviklede i perioden 1940-60.

Den er stærkt påvirket af Morihiro Saitos undervisning (Iwama Ryu), og de fleste medlemmer kommer fra denne stil.

Aikido
Akira

er en cyberpunk-manga og anime af Katsuhiro Otomo.

Både mangaen, der udkom fra 1982 til 1990, og animéen, som udkom i 1988, bliver anset som vigtige værker indenfor deres felt og bliver anerkendt som den historie, der fik den vestlige verden til at få øjnene op for anime og manga.

Akira foregår i 2030 efter 3. verdenskrig, som blev startet efter at et kæmpe masseødelæggelsesvåben sprang over Tokyo, og det er i den genopbyggede Neo-Tokyo, en by præget af kriminelle ungdomsbander og uro, at handlingen finder sted. 

Handlingen sker omkring de 2 unge venner Kaneda og Tetsuo, medlemmer af en motorcykelbande, der bliver indblandet i et militær-komplot, der omhandler børn med psykiske kræfter og kup-planer.

Visuelt er Akira et mesterværk, skildringen af byen er præcis, skarp og detaljeret, personerne er udtryksfulde i hele følesesregisteret mellem triumf, sorg, ansvarlighed, gru – som de får rig lejlighed til at bruge i historien, hvor Tetsuos fysiske og psykiske vanvittige metamorfose følger og spejler Neo-Tokyos totale sammenbrud.

Cyberpunk
Vejbump

Et fartbump eller vejbump er en skabt forhøjning i vejen, der tvinger køretøjerne til at nedsætte hastigheden, da en passage ved for høj hastighed forårsager, at bilen "hopper" dels ved mødet med forhøjning og ved bumpets afslutning. Af samme årsag bliver de typisk anvendt i byerne.

Bumpet findes i en række forskellige varianter, der kan tvinge hastigheden helt ned til f.eks. 15-20 km/t eller gøre det ubehageligt at overskride den lokale hastighedsgrænse på f.eks. 50 km/t. I Kongens Enghave er der i øjeblikket forsøg i gang med et "variabelt bump", der synker sammen ved passage med tunge køretøjer, så det i praksis kun er lastvogne og busser, der ikke mærker til bumpet. Ydermere har Dansk Autohjælp og MEKS i samarbejde med politiet udført nogle forsøg med mobile vejbump, der skal sikre et ulykkessted på typisk en motorvej.

Referencer

Eksterne henvisninger 

 Vejdirektoratet: Erfaringsopsamling om trafiksanering med hastighedsdæmpning – vejbump

Vejens udstyr
Jon Carin

Jon Carin (født 21. oktober 1964 i New York) er en amerikansk musiker. Han spiller keyboard, guitar, trommer, bas og er producer. Har både samarbejdet med Roger Waters på dennes solo-tour, de resterende medlemmer af Pink Floyd og med David Gilmour på dennes solo-tour.

Eksterne henvisninger 

 

Musikere fra USA
Personer fra New York
Dick Parry

Dick Parry (f. 22. december 1942 i Kent, England) er en saxofonist mest kendt for sin medvirken på Pink Floyd-albummet The Dark Side of the Moon fra 1973, men har også spillet sammen med et utal af andre grupper og artister. Spillede i 1960'erne sammen med Pink Floyd-guitaristen David Gilmour i bandet Joker's Wild, og har siden samarbejdet med David Gilmour i dennes karriere.

Musikere fra England
Guy Pratt

Guy Pratt (født 3. januar 1962 i London, England) er en britisk bassist, sangskriver og skuespiller. Han er søn af skuespilleren Mike Pratt og bedst kendt for sit samarbejde med Pink Floyd, Roxy Music, Madonna og Michael Jackson. Han blev gift i 1996 med Richard Wrights datter Gala Wright.

Ekstern henvisning 

Officiel hjemmeside

Musikere fra England
Dennis Bergkamp

Dennis Nicolaas Maria Bergkamp (født 10. maj 1969) er en tidligere hollandsk fodboldspiller, der stoppede sin karriere på klubplan i 2006 efter at have spillet mere end 10 år for det engelske mandskab Arsenal FC. Fra 1986 til 1993 spillede han for det hollandske mesterhold Ajax Amsterdam og fra 1993 til 1995 for det italienske hold Inter. Han nåede i perioden 1990-2000 at spille 79 landskampe og score 36 mål.

Eksterne henvisninger 

Fodboldspillere fra Arsenal F.C.
Fodboldspillere fra AFC Ajax
Fodboldspillere fra FC Internazionale Milano
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Eric Cantona

Éric Daniel Pierre Cantona (født 24. maj 1966 i Marseilles, Frankrig) er en fransk skuespiller og tidligere professionel fodboldspiller, der spillede op gennem 1980'erne og 1990'erne. Han stoppede sin professionelle fodboldkarriere i Manchester United, hvor han vandt fire Premier League-titler på fem år og også to Liga og FA Cup-"Doubles". I øjeblikket er han ansat som Fodbolddirektør i den amerikanske fodboldklub New York Cosmos.

Cantona er ofte forbundet med at have spillet en vigtig rolle i sammenhæng med Manchester Uniteds genoplivning af fodboldsucces, og han nyder at have en ikonstatus for klubben.

25. januar 1995 spillede han i en udebanekamp mod Crystal Palace. I forbindelse med, at Crystals forsvarsspiller Richard Shaw hev i Cantonas trøje, sparkede han modstanderen og blev udvist af dommeren. På vej ud af banen, overfalder han en fan fra Crystal Palace som råbte provokerende tilråb.

Klubben gav ham karantæne i sæsonens sidste fire måneder og tildelte ham en bøde på 20.000 GBP. The Football Association valgte dog efterfølgende at øge karantænen til otte måneder og bøden til 30.000 GBP – en afgørelse som også blev gjort international af FIFA.

Han returnerede til spillet med sin første kamp 1. oktober 1995. Ved udgangen af sæsonen 1996-97 meddelte han, at han nu ville trække sig fra fodbold og den sidste kamp blev således spillet 11. maj 1997.

Tidlige liv

Kilder

Eksterne henvisninger 
 Fakta om Eric Cantona  på TheFA.com 
 Fakta om Eric Cantona  på Soccerbase 
 Spillerstatistikker omkring Eric Cantona  på National Football Teams 
 Profil af Eric Cantona  på red11 
 Biografi af Eric Cantona  på ManUtd.com 
 

Fodboldspillere fra Frankrig
Fodboldspillere fra AJ Auxerre
Fodboldspillere fra Girondins Bordeaux
Fodboldspillere fra FC Martigues
Fodboldspillere fra Leeds United F.C.
Fodboldspillere fra Manchester United F.C.
Fodboldspillere fra Montpellier HSC
Fodboldspillere fra Nîmes Olympique
Fodboldspillere fra Olympique Marseille
Personer fra Paris
Skuespillere fra Frankrig
Les Enfoirés
Deltagere ved det europæiske mesterskab i fodbold 1992
24 timer (flertydig)

24 timer har flere betydninger:

 24 Timer – en amerikansk tv-serie
 24timer – en dansk avis
 De 24 Timer – et jazzoratorium af Sven Møller Kristensen med musik af Bernhard Christensen
 Fireogtyve timer - en dansk film fra 1951.
 Døgn – indeholder 24 timer og kaldes sommetider sådan.
Kenny Dalglish

Sir Kenneth Mathieson "Kenny" Dalglish (født 4. marts 1951) er en skotsk fodboldtræner og tidligere fodboldspiller, og senest manager i Liverpool F.C.. I 1982-83 sæsonen vandt han prisen PFA Player of the Year og i 2009 blev han af fodboldmagasinet FourFourTwo kåret til bedste britiske angriber i perioden efter 2. Verdenskrig. Han er medlem af Scottish Football Hall of Fame.

Han nåede at spille 102 landskampe med 30 scoringer til følge, 112 mål i 204 kampe for skotske Celtic F.C. og 335 kampe for den engelske fodboldklub Liverpool F.C., hvor han scorede 118 mål. I sidstnævnte klub spillede han fra 1977-1990, hvor han fra 1985-1991 samtidig var spillende manager, hvorefter han trak sig tilbage i kølvandet på Hillsborough-katastrofen. Han fortsatte trænergerningen i Blackburn Rovers (1991-96) og senere i Newcastle United F.C. (1997-1998). Den 8. januar 2011 blev han indsat som midlertidig manager i Liverpool F.C. for at få klubben tilbage på rette spor efter fyringen af manageren Roy Hodgson, som var Liverpool F.C.'s værste manager i følge en afstemning blandt Liverpool F.C.'s fans.

Liverpool F.C. (2011-2012) 
Kenny Dalglish første kamp efter sit comeback var mod ærkerivalerne Manchester United i FA Cuppen d. 9. januar 2011 på Old Trafford, hvor Liverpool F.C. tabte 1-0 på mål af Ryan Giggs på et straffespark efter blot 2 minutter.

Ud af hans 13 første kampe i Premier League vandt han 8 og spillede 3 uafgjorte, men spillede en mere offensiv taktik end forgænger Roy Hodgson havde gjort og præsterede bl.a. en 0-3 sejr over Wolves d. 22. januar 2011, 3-1 sejr over Manchester United d. 6. marts 2011, 3-0 sejr over Manchester City d. 11. april 2011 og en 5-0 sejr over Birmingham City d. 23. april 2011.

Da Dalglish kom tilbage til klubben lavede han en del ændringer i truppen og personalet. Han nåede at få uruguayeren Luis Suárez, som Liverpool F.C. længe havde forsøgt at få til klubben, og englænderen Andy Carroll til klubben inden transfervinduet lukkede. Han valgte at give tidligere Liverpool F.C.-spiller Fernando Torres tilladelse til at skrive kontrakt med modstanderne Chelsea F.C. og lod hollænderen Ryan Babel skifte til Hoffenheim.

Allerede efter et par måneder mente både spillere og eksperter at klubben var delvist over den spillemæssige krise.

Han blev fyret 16. maj 2012, efter at klubben var sluttet på 8. pladsen i ligaen.

Noter 

Fodboldspillere fra Skotland
Fodboldspillere fra Celtic F.C.
Fodboldtrænere fra Liverpool F.C.
Personer fra Glasgow
Medlemmer af Scottish Football Hall of Fame
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Michael Kamen

Michael Kamen (15. april 1948, New York City, USA – 18. november 2003) var en amerikansk dirigent, komponist og musiker.

Han var medstifter og keyboardspiller i The New York Rock & Roll Orchestra, som var aktive fra 1967. Orkesteret var dannet af Juilliard School elever, som havde lært hinanden at kende som deltagere ved Leonard Bernstein's Young People's Concerts.

Kamen var kendt for at have arbejdet sammen med et utal af rock- og heavygrupper og solister, herunder Pink Floyd, Queen, Metallica, Peter Gabriel og Roger Waters. Ud over at dirigere spillede Michael Kamen også på obo og klaver. Michael Kamen har også skrevet filmmusik til Brazil, Highlander, X-Men, Robin Hood - Prince of Thieves, de tre første film i ''Die Hard'-serien, samt en række tv-serier og balletter.

Ekstern henvisning 
 MichaelKamen.com – officiel hjemmeside
 

Dirigenter fra USA
Komponister fra USA
Pianister fra USA
Oboister
Jøder fra USA
Ruud Gullit

Ruud Gullit (født 1. september 1962) er en tidligere hollandsk fodboldspiller, der i perioden 1981-1994 spillede 66 landskampe og scorede 17 mål. Han blev i 1987 kåret som bedste fodboldspiller i Europa og blev tillige kåret som verdens bedste fodboldspiller i både 1987 og 1989. På klubplan spillede han de første år af sin karriere i de nederlandske klubber Feyenoord og PSV Eindhoven inden han i 1987 kom til italienske AC Milan, hvor han spillede frem til 1993 og igen i 1994. Mellem de to sidstnævnte år, var han tilknyttet Sampdoria, som han også kortvarigt vendte tilbage til i 1995. Han sluttede sin store karriere i engelske Chelsea F.C., hvor han var engageret frem til 1998. Han var tillige klubbens træner de to sidste år. Sidenhen har har også bestridt trænergerningen i Newcastle United F.C. (1998-1999) og i barndomsklubben Feyenoord uden den store succes (2004-2005). Gullit har været gift tre gange og har seks børn.

Referencer

Eksterne henvisninger 

Fodboldtrænere fra Nederlandene
Fodboldspillere fra Holland
Fodboldtrænere fra Chelsea F.C.
Fodboldspillere fra Feyenoord Rotterdam
Fodboldspillere fra PSV Eindhoven
Fodboldspillere fra AC Milan
Fodboldspillere fra UC Sampdoria
Fodboldspillere fra Chelsea F.C.
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Merlin (flertydig)

Merlin er en troldmand i Kong Arthur-legenden.

Merlin kan også henvise til følgende:

I erhvervslivet 
 Merlin A/S – butikskæde der forhandler elektronik.
 Merlin Entertainments- en samling af forlystelsesparker og organisationer

Film og Tv 
 Merlin (tv-serie) – en engelsk tv-serie
 Merlin (film), en 1998 miniserie med Sam Neill
 Merlin: The Quest Begins, en 1998 tv-film med Jason Connery
 Merlin (opera) af Isaac Albéniz

Fiktive karakterer 
 Merlin - Disney-figur i Sværdet i stenen
 Myrddin Wyllt også kendt som Merlin Sylvestris, en skjald og profet i keltisk mytologi.
 Merlin - en figur i Shrek den Tredje

Andet 
 AW-101 Merlin – en mellemstor alsidig helikopter.
 Rolls-Royce Merlin - en berømt flymotor fra 2. Verdenskrig.
Whip It On

Whip It On er den danske duo The Raveonettes' debut EP.

Første gang udsendt af Crunchy Frog i 2002. Blev samme år udsendt af Columbia Records – er siden udsendt yderligere fire gange.
Skrevet, optaget og mixet i Sauna Recording Studio af Sune Rose Wagner.
Albummet nåede en placering som nr. 17 på en af billboard charts mange lister.

Spor 
 "Attack of the Ghost Riders"
 "Veronica Fever"
 "Do You Believe Her?"
 "Chains"
 "Cops On Our Tail"
 "My Tornado"
 "Bowels of the Beast"
 "Beat City"

The Raveonettes-album
Debutalbum fra 2002
Debut EP'er
Debutalbum fra Danmark
Frank Rijkaard

Frank Rijkaard (født 30. september 1962) er en nederlandsk fodboldtræner og tidligere landsholdsspiller i fodbold.

Spillerkarriere 
Han har på klubplan været tilknyttet Ajax Amsterdam (1980-1987), spanske Real Zaragoza (1987-1988), italienske AC Milan (1988-1993) og sluttede karrieren af ved at vende tilbage til Ajax Amsterdam, som han repræsenterede frem til 1995.

I perioden 1981-1994 opnåede han 73 landskampe på nederlandenes fodboldlandshold med 10 scoringer til følge.

Han blev efterfølgende cheftræner for det nederlandske fodboldlandshold (1998-2000), klubtræner for nederlandske Sparta Rotterdam (2001-2002) og siden træner for spanske FC Barcelona (2003-2008). Efter Barcelona var han træner for Galatasaray S.K. (2009-2010)

Hæder som spiller 
 AFC Ajax:
Æresdivisionen: 1982, 1983, 1985, 1994, 1995
Hollandske Super Cup: 1993, 1994
KNVB Cup: 1983, 1986, 1987 
UEFA Cup Winners' Cup: 1987
UEFA Champions League: 1995
 AC Milan:
Serie A: 1992, 1993 
Italian Super Cup: 1988, 1992
European Champion Clubs' Cup (nu kaldet UEFA Champions League): 1989, 1990
European Super Cup: 1989, 1990 
Intercontinental Cup: 1989, 1990
 Hollands fodboldlandshold:
Europamesterskabet i fodbold 1988

Hæder som træner 
 FC Barcelona
UEFA Champions League: 2005/2006
La Liga mesterskabet: 2004/2005, 2005/2006
Spanske Super Cup: 2005, 2006

Eksterne henvisninger 

Personer fra Amsterdam
Fodboldspillere fra Holland
Fodboldtrænere fra Nederlandene
Fodboldspillere fra AFC Ajax
Fodboldspillere fra Sporting Clube de Portugal
Fodboldspillere fra Real Zaragoza
Fodboldspillere fra AC Milan
Fodboldtrænere fra FC Barcelona
Trænere for Hollands fodboldlandshold
Trænere for Saudi-Arabiens fodboldlandshold
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Le Barroux

Le Barroux er en lille, fransk kommune, der findes i departementet Vaucluse og dermed i regionen Provence-Alpes-Côte d'Azur.

Geografi 
Byen er bygget på en kalkstensknude mellem Carpentras og Vaison-la-Romaine. Den har en dominerende plads, hævet over sletten med grevskabet Venaissin, og der er udsigt mod syd til Monts de Vaucluse, mod vest til Dentelles de Montmirail og mod nordøst til Mont Ventoux.

Politik 
I første valgrunde ved det seneste cantonvalg i foråret 2004 fik Front national 33% af stemmerne og blev dermed det største parti i kommunen foran venstekoalitionens 32% og højrekoalitionens 4%. Det skal bemærkes, resultatet for cantonen Malaucène i sin helhed gav Front National færre end 13%.

Demografi

Monumenter 

 Slottet blev oprindelig bygget i det 12. århundrede som en militær befæstning, der skulle beskytte grevskabet Venaissins sletteland mod italienernes og maurernes angreb. Det tilhørte først ridderne af Baux, men gik snart over i andre adelige familiers eje.
 I det 16. århundrede blev slottet omdannet til et renæssanceslot. Det blev misligholdt efter den franske revolution, men blev restaureret for private midler i 1929. Under krigen lod de nazistiske tropper slottet nedbrænde som hævn for et mord på tyske tropper i omegnen, men fra 1960 har nye ejere igangsat restaureringer, som dog ikke er fuldført.

I omegnen
 Det landlige kapel indviet til Skt. Christophorus.
 Spor af en akvædukt fra det 19. århundrede.
 Det benediktinske kloster Skt. Madeleine, opført fra 1978.
 Abbediet Notre-Dame de l'Annonciation, bygget kort efter.
 Kapellet "Skt. Andéol".

Se også 
 Vaucluse
 Provence

Eksterne henvisninger 

 Le Barroux hos l'Institut Géographique National 
 Le Barroux på netstedet l'Insee 
 Le Barroux på netstedet Quid 
 Le Barroux placeret på et Frankrigskort
 Bykort over Le Barroux

Byer i Vaucluse
Højland

Højland defineres som terræn, der ligger mere end 200 meter over havets overflade.

Se også 

Topografi
Busterminal

En busterminal eller rutebilstation er et trafikalt knudepunkt, med anlæg til at betjene forskellige buslinjer. De er ofte, men ikke altid, anlagt i forbindelse med større jernbanestationer, lufthavne eller anden trafikplads, hvor der er et stort behov for transport af mange passagerer til og fra. 

Mange byer af en vis størrelse har en busterminal, hvor buslinjer til og fra omegnen og andre byer mødes eller har endestation. En sådan terminal kan desuden fungere som knudepunkt for de lokale bybusser, hvis de ikke eventuelt har deres egen. For at lette omstigningen mellem de forskellige buslinjer og eventuelle andre transportmidler kan driften være koordineret, så der på bestemte tidspunkter ankommer og afgår en række busser indenfor et kort tidsrum. I storbyer vil der typisk være flere busterminaler, hvor en for eksempel er for fjernbusser, mens andre ligger ved forskellige jernbanestationer og andre knudepunkter til brug for de lokale buslinjer.

Busterminaler har som regel flere faciliteter end almindelige busstoppesteder. Det mest almindelige er sammenhængende tag over et større venteområde, informationstavler, toiletter og ventesale. Mange steder kan man også finde bagagebokse, kiosk og billetsalg, ligesom der nogle steder kan være butikker eller spisesteder. Nogle steder håndteres der også gods, rækkende fra mindre breve og pakker og op til stykgods i områder trafikeret af kombinerede busser og lastbiler eller lignende. Derudover kan der være mulighed for henstilling af busser og opholdsrum for buschaufførerne. Terminaler uden faciliteter har problemer i daglig drift, som fx Københavns Fjernbus-terminal. En ny bygges mellem Dybbølsbro Station og Fisketorvet i 2023.

Se også 
 Flensborg ZOB
 Gladsaxe Trafikplads
 HT-terminalen i København
 Aalborg Busterminal
 Aarhus Rutebilstation

Eksterne henvisninger

Noter 

Kollektiv trafik
Sekundærrute

En sekundærrute er en rutenummereret vej i Danmark. 
Sekundærruter er lokale ruter, der forbinder de mindre byer og primærruter. Sekundærruteskilte er hvide med sorte tal.

Sekundærruter har altid 3-cifrede rutenumre, eller O1-O3, for dele af ringveje som også er sekundærruter.

Der findes i alt 152 veje, der er tildelt et sekundærrutenummer. Laveste nummer er 150, højeste nummer er 597.

Sekundærrute der er motorvej 
 Lyngbymotorvejen  (Virum)- (Motorring 3)
 Århus Syd Motorvejen  (Hørning) – (Viby J)
 Messemotorvejen  (Snejbjerg) – (Sinding)

Sekundære ringruter og cityringe 
Vejreglerne bestemmer, at sekundære ringruter omkring større byer får numre fra O1 og opefter afhængig af hvor mange ringruter, den enkelte by har. Hvert sted startes med O1. Mange af de skiltede sekundære ringruter rundt om i danske byer følger tilsyneladende ikke de officielle bestemmelser om at begynde med O1, ligesom ganske få af dem er optaget på Fjern- og nærmålslisten, selv om der fysisk står skilte i nedenstående byer.

Billund
  Cityring 

Brønderslev
  Ring 1  
  Ring 2  

Fredericia
  Cityring  

Grenå
  Cityring 

Haderslev
  Cityring 

Helsingør
  Ring 1   
  Ring 2  
  Ring 3  

Herning 
  Cityring  

Holstebro 
  Cityring  
  Ring 2  

Horsens
  Cityring

Hjørring
  Cityring 

Kolding
  Cityring 

Nykøbing F
  Centerring  

Næstved
  Centerring  
  Ring 2 

Odense
  Cityring  
  Ring 2  
  Ring 3 

Randers
  Centerring  

Roskilde
  Ring 1  
  Ring 2

Skagen
  Ring Nord  

Skive
  Cityring  

Sæby
  Cityring

Thisted
  Cityring  

Vejle 
  Cityring  
  Ring 2  

Viborg
  Cityring  

Vordingborg
  Cityring  

Aalborg
  Ring 1 

Aarhus
  Ring 1  
  Ring 2  
  Ring 3 (2022)

Kilder 

Rutenummerering i Danmark
Vejtyper
Sekundærrute 451

Sekundærrute 451 er en rutenummereret landevej i Østjylland.

Ruten går fra Europaplads i Århus forbi Beder, Malling, Odder og til Horsens, hvor ruten slutter ved Hattingvej. 

Rute 451 har en længde på 55 km.

Kilder 

451